**ΕΛΛΗΝΙΚΗ ΔΗΜΟΚΡΑΤΙΑ
ΕΙΡΗΝΟΔΙΚΕΙΟ ΑΧΑΡΝΩΝ**

**ΑΝΑΚΟΙΝΩΣΗ**

Κατόπιν έκδοσης της Αριθμ. Δ1α/Γ.Π.οικ.: 6877/29-1-2021 KYA “Έκτακτα μέτρα προστασίας της δημόσιας υγείας από τον κίνδυνο περαιτέρω διασποράς του κορωνοϊού COVID-19 στο σύνολο της Επικράτειας για το διάστημα από το Σάββατο, 30 Ιανουαρίου 2021 και ώρα 6:00 έως και τη Δευτέρα, 8 Φεβρουαρίου 2021 και ώρα 6:00”, αποφασίζονται τα ακόλουθα:

A) ΑΝΑΣΤΕΛΛΟΝΤΑΙ ΟΛΕΣ ΟΙ ΠΟΛΙΤΙΚΕΣ ΔΙΚΕΣ ΜΕ ΕΞΑΙΡΕΣΗ:

1) Τις δίκες της τακτικής διαδικασίας που εκδικάζονται σύμφωνα με τις διατάξεις του ν. 4335/2015 (Α’ 87).

2) Τις δίκες που συζητούνται χωρίς εξέταση μαρτύρων.

3) Τις δίκες ασφαλιστικών μέτρων και τις δίκες εκουσίας δικαιοδοσίας (συμπεριλαμβανομένων των υποθέσεων του ν. 3869/2010 ως αυτός ισχύει) που θα συζητούνται χωρίς την εξέταση μαρτύρων, στις οποίες υπάρχει η δυνατότητα προσκόμισης ένορκης βεβαίωσης.

Στις περιπτώσεις υπό στοιχεία 2) και 3), θα λαμβάνει χώρα έως την προτεραία της δικασίμου έγγραφη δήλωση των πληρεξουσίων δικηγόρων των διαδίκων, η οποία θα κοινοποιείται στη γραμματεία του δικαστηρίου με τη χρήση ηλεκτρονικής αλληλογραφίας έως την ώρα 12.00, ότι η συγκεκριμένη υπόθεση θα εκδικαστεί χωρίς την εξέταση μαρτύρων. Συναινετικά αιτήματα αναβολής θα υποβάλλονται σύμφωνα με την παρ. 2 του άρθρου 72 του ν. 4722/2020 με δήλωση των πληρεξουσίων δικηγόρων των διαδίκων, η οποία θα κοινοποιείται στη γραμματεία του Ειρηνοδικείου μέσω μηνύματος ηλεκτρονικού ταχυδρομείου μέχρι τις 12.00 της προηγουμένης της δικασίμου εργάσιμης ημέρας. Σε περίπτωση κατά την οποία δεν υποβληθεί δήλωση από τους πληρεξουσίους δικηγόρους των διαδίκων, οι υποθέσεις αποσύρονται και δεν συζητούνται.

4)  Κατ' εξαίρεση, αποκλειστικά και μόνο στις δίκες ασφαλιστικών μέτρων που έχουν ως αντικείμενο εγγυοδοσία, εγγραφή ή εξάλειψη ή μεταρρύθμιση προσημείωσης υποθήκης, συντηρητική κατάσχεση κινητής ή ακίνητης περιουσίας, δικαστική μεσεγγύηση, σφράγιση, αποσφράγιση, απογραφή και δημόσια κατάθεση κατά τα άρθρα 737, 738 ΚΠολΔ, ευρωπαϊκή διαταγή δέσμευσης λογαριασμού κατά άρθρο 738Α ΚΠολΔ, τις ανακλήσεις αυτών, καθώς και τις σχετικές με αυτές διαφορές του άρθρου 702 ΚΠολΔ καθώς και στις δίκες εκούσιας δικαιοδοσίας που έχουν ως αντικείμενο **την κήρυξη ιδιόγραφης διαθήκης ως κυρίας (803 παρ. 3 ΚΠολΔ) δύνανται να εξετάζονται μάρτυρες στο ακροατήριο.**

5) Τις συναινετικές προσημειώσεις υποθήκης, για τις οποίες θα ακολουθείται η έγγραφη διαδικασία σύμφωνα με το άρθρο 17 του ν. 4864/2020.

6) Τη χορήγηση και ανάκληση προσωρινών διαταγών (συμπεριλαμβανομένων των προσωρινών διαταγών του ν.3869/2010), οι οποίες συζητούνται δια υπομνημάτων των πληρεξουσίων δικηγόρων και χωρίς την εξέταση μαρτύρων. Οι προσωρινές διαταγές που έχουν χορηγηθεί και έχουν ισχύ έως τη συζήτηση της υπόθεσης, παρατείνονται οίκοθεν με απόφαση του Προέδρου Υπηρεσίας, ο οποίος ορίζει τη διάρκεια της παράτασης των προσωρινών διαταγών.

Β)ΑΝΑΣΤΕΛΛΟΝΤΑΙ ΟΙ ΝΟΜΙΜΕΣ ΚΑΙ ΔΙΚΑΣΤΙΚΕΣ ΠΡΟΘΕΣΜΙΕΣ ΓΙΑ ΤΗ ΔΙΕΝΕΡΓΕΙΑ ΔΙΑΔΙΚΑΣΤΙΚΩΝ ΠΡΑΞΕΩΝ ΚΑΙ ΑΛΛΩΝ ΕΝΕΡΓΕΙΩΝ ΕΝΩΠΙΟΝ ΤΩΝ ΥΠΗΡΕΣΙΩΝ ΤΟΥ ΔΙΚΑΣΤΗΡΙΟΥ ΚΑΘΩΣ ΚΑΙ ΠΑΡΑΓΡΑΦΗΣ ΤΩΝ ΣΥΝΑΦΩΝ ΑΞΙΩΣΕΩΝ ΜΕ ΕΞΑΙΡΕΣΗ:

1) Τις προθεσμίες που προβλέπονται στα άρθρα 215, 237, 238 ΚΠολΔ,

2) Οι προθεσμίες που προβλέπονται στα άρθρα 4Δ,4ΣΤ,4Η,4Θ,4Ι,4ΙΑ, 4ΙΒ και 4 ΙΣΤ του ν. 3869/2010, όπως προστέθηκε με το άρθρο 1 του ν.4745/2020.

Γ) ΑΝΑΣΤΕΛΛΟΝΤΑΙ ΟΙ, ΚΑΤΑ ΤΙΣ ΚΕΙΜΕΝΕΣ ΔΙΑΤΑΞΕΙΣ, ΔΙΑΔΙΚΑΣΙΕΣ ΑΝΑΓΚΑΣΤΙΚΗΣ ΕΚΤΕΛΕΣΗΣ ΚΑΙ ΔΙΕΝΕΡΓΕΙΑΣ ΠΛΕΙΣΤΗΡΙΑΣΜΩΝ.

Δ) ΑΝΑΣΤΕΛΛΕΤΑΙ Η ΛΗΨΗ ΕΝΟΡΚΩΝ ΒΕΒΑΙΩΣΕΩΝ ΜΕ ΕΞΑΙΡΕΣΗ:

1)Τις ένορκες βεβαιώσεις που πραγματοποιούνται κατόπιν κλήσεως.

2) Τις ένορκες βεβαιώσεις, που κατά την κρίση της Ειρηνοδίκη Υπηρεσίας, έχουν επείγοντα χαρακτήρα.

Ε) ΑΝΑΣΤΕΛΛΕΤΑΙ Η ΚΑΤΑΘΕΣΗ ΔΗΛΩΣΕΩΝ ΤΡΙΤΟΥ.

ΣΤ) Η ΚΑΤΑΘΕΣΗ ΑΙΤΗΣΕΩΝ ΓΙΑ ΤΗΝ ΕΚΔΟΣΗ ΔΙΑΤΑΓΩΝ ΠΛΗΡΩΜΗΣ/ΔΙΑΤΑΓΩΝ ΑΠΟΔΟΣΗΣ ΜΙΣΘΙΟΥ ΚΑΙ ΓΙΑ ΤΗΝ ΕΚΔΟΣΗ ΑΠΟΓΡΑΦΩΝ ΔΕΝ ΘΑ ΠΡΑΓΜΑΤΟΠΟΙΕΙΤΑΙ ΠΑΡΑ ΜΟΝΟ ΣΕ ΕΠΕΙΓΟΥΣΕΣ ΠΕΡΙΠΤΩΣΕΙΣ ΜΕΤΑ ΑΠΟ ΕΓΚΡΙΣΗ ΤΗΣ ΕΙΡΗΝΟΔΙΚΗ ΥΠΗΡΕΣΙΑΣ.

Ζ) ΘΑ ΠΡΑΓΜΑΤΟΠΟΙΕΙΤΑΙ ΘΕΩΡΗΣΗ ΓΝΗΣΙΟΥ ΥΠΟΓΡΑΦΗΣ ΓΙΑ ΣΥΝΑΙΝΕΤΙΚΑ ΔΙΑΖΥΓΙΑ ΚΑΤΟΠΙΝ ΤΗΛΕΦΩΝΙΚΗΣ ΠΡΟΣΥΝΝΕΝΟΗΣΗΣ

H) ΕΠΙΤΡΕΠΕΤΑΙ Η ΚΑΤΑΘΕΣΗ ΚΑΙ Η ΕΚΔΟΣΗ ΔΙΑΤΑΞΕΩΝ ΚΛΗΡΟΝΟΜΗΤΗΡΙΩΝ ΚΑΙ ΣΩΜΑΤΕΙΩΝ ΚΑΘΩΣ ΚΑΙ Η ΔΗΜΟΣΙΕΥΣΗ ΑΠΟΦΑΣΕΩΝ, ΑΝΤΙΓΡΑΦΑ ΤΩΝ ΟΠΟΙΩΝ ΔΥΝΑΝΤΑΙ ΝΑ ΛΗΦΘΟΥΝ ΜΟΝΟ ΚΑΤΟΠΙΝ ΤΗΛΕΦΩΝΙΚΗΣ ΠΡΟΣΥΝΕΝΝΟΗΣΗΣ.

Θ) ΕΠΙΤΡΕΠΕΤΑΙ Η ΚΑΤΑΘΕΣΗ KAI Η ΔΗΜΟΣΙΕΥΣΗ ΔΙΑΘΗΚΩΝ ΚΑΘΩΣ ΚΑΙ Η ΧΟΡΗΓΗΣΗ ΑΝΤΙΓΡΑΦΩΝ ΗΔΗ ΔΗΜΟΣΙΕΥΜΕΝΩΝ ΔΙΑΘΗΚΩΝ ΜΟΝΟ ΚΑΤΟΠΙΝ ΤΗΛΕΦΩΝΙΚΗΣ ΠΡΟΣΥΝΕΝΝΟΗΣΗΣ

Ι) ΣΤΙΣ ΔΙΑΔΙΚΑΣΙΕΣ ΠΟΥ ΕΙΝΑΙ ΔΥΝΑΤΗ Η ΗΛΕΚΤΡΟΝΙΚΗ ΚΑΤΑΘΕΣΗ ΔΙΚΟΓΡΑΦΟΥ ΘΑ ΤΗΡΕΙΤΑΙ ΑΠΟΚΛΕΙΣΤΙΚΑ ΑΥΤΟΣ Ο ΤΡΟΠΟΣ ΚΑΤΑΘΕΣΗΣ. ΣΤΙΣ ΔΙΑΔΙΚΑΣΙΕΣ ΠΟΥ ΔΕΝ ΕΙΝΑΙ ΔΥΝΑΤΗ Η ΗΛΕΚΤΡΟΝΙΚΗ ΚΑΤΑΘΕΣΗ, Η ΚΑΤΑΘΕΣΗ ΔΙΚΟΓΡΑΦΩΝ ΘΑ ΠΡΑΓΜΑΤΟΠΟΙΕΙΤΑΙ ΚΑΤΟΠΙΝ ΤΗΛΕΦΩΝΙΚΗΣ ΠΡΟΣΥΝΕΝΝΟΗΣΗΣ.

ΙΑ) Η ΧΟΡΗΓΗΣΗ ΠΙΣΤΟΠΟΙΗΤΙΚΩΝ ΘΑ ΓΙΝΕΤΑΙ ΜΟΝΟ ΗΛΕΚΤΡΟΝΙΚΑ ΜΕΣΩ ΤΟΥ ΣΥΣΤΗΜΑΤΟΣ solon.gov.gr.

ΙΒ) ΣΤΟ ΤΜΗΜΑ ΤΗΣ ΠΡΟΑΝΑΚΡΙΣΗΣ ΘΑ ΔΙΕΚΠΕΡΑΙΩΝΟΝΤΑΙ ΜΟΝΟ ΟΙ ΕΠΕΙΓΟΥΣΕΣ/ΚΑΤΕΠΕΙΓΟΥΣΕΣ ΔΙΚΟΓΡΑΦΙΕΣ ΚΑΙ ΟΙ ΥΠΟΘΕΣΕΙΣ ΓΙΑ ΤΙΣ ΟΠΟΙΕΣ ΔΕΝ ΑΠΑΙΤΕΙΤΑΙ Η ΕΞΕΤΑΣΗ ΜΑΡΤΥΡΩΝ.

ΙΓ) ΤΑ ΤΜΗΜΑΤΑ ΤΗΣ ΓΡΑΜΜΑΤΕΙΑΣ ΔΕΝ ΘΑ ΕΞΥΠΗΡΕΤΟΥΝ ΤΟ ΚΟΙΝΟ ΚΑΙ ΤΟΥΣ ΠΛΗΡΕΞΟΥΣΙΟΥΣ ΔΙΚΗΓΟΡΟΥΣ ΣΕ ΑΛΛΑ ΑΝΤΙΚΕΙΜΕΝΑ ΠΛΗΝ ΤΩΝ ΠΡΟΒΛΕΠΟΜΕΝΩΝ ΩΣ ΑΝΩ ΕΞΑΙΡΕΣΕΩΝ ΛΕΙΤΟΥΡΓΙΑΣ ΤΟΥ ΔΙΚΑΣΤΗΡΙΟΥ ΚΑΙ **ΜΟΝΟ ΚΑΤΟΠΙΝ ΤΗΛΕΦΩΝΙΚΗΣ ΠΡΟΣΥΝΕΝΝΟΗΣΗΣ.**

ΙΔ) ΟΙ ΕΙΣΕΡΧΟΜΕΝΟΙ ΣΤΟ ΚΑΤΑΣΤΗΜΑ ΤΟΥ ΕΙΡΗΝΟΔΙΚΕΙΟΥ, ΠΑΡΑΚΑΛΟΥΝΤΑΙ ΟΠΩΣ ΤΗΡΟΥΝ ΤΑ ΚΑΤΩΘΙ ΠΡΟΒΛΕΠΟΜΕΝΑ ΜΕΤΡΑ ΑΣΦΑΛΕΙΑΣ:

1. Να χρησιμοποιούν μάσκα σε όλους τους χώρους και αντισηπτικό.
2. Να τηρούν απόσταση μεταξύ τους (τουλάχιστον 1,5 m).
3. Nα εισέρχονται ένας, ένας στους χώρους των γραφείων του Ειρηνοδικείου.
4. Να μην υπερβαίνουν στον αριθμό τους δεκαπέντε (15) στην αίθουσα του ακροατηρίου.

 **ΑΧΑΡΝΕΣ, 1/2/2021**

**Η Διευθύνουσα το Ειρηνοδικείο Αχαρνών**

**Δήμητρα Αγγελοπούλου**